stanford-oval/wikipedia huggingface dataset:
Yotam Halperin

| Yotam Halperin |
| --- | --- |

Henkilötiedot
Koko nimi:  Yotam Halperin
Syntynyt: 24. tammikuuta 1984 (ikä 40) Tel Aviv, Israel
Kansalaisuus:   Israel
Koripalloilija
Pelipaikka:  Pelintekijä/Heittävä takamies
Pituus:  196 cm
Paino:  91 kg
Nyk. joukkue:   Hapoel Jerusalem BC
Sarja:  Ligat ha'Al
NBA-varaus:  53. varaus 2006 Seattle SuperSonics
Pelaajaura
Seurajoukkueet
2001–2005 2005–2006 2006–2008 2008–2011 2011–2012 2012–2013 2013–:   Maccabi Tel Aviv BC  KK Union Olimpija  Maccabi Tel Aviv BC  Olympiakos BC  BK Spartak Pietari  FC Bayern München  Hapoel Jerusalem BC
Maajoukkueet
2003–:   Israel
Aiheesta muualla
FIBA
Yotam Halperin (hepr. ‏יוֹתָם הַלְפֶּרִין‎‎; s. 24. tammikuuta 1981, Tel Aviv) on israelilainen koripalloilija, joka pelaa nykyisin Hapoel Jerusalemissa.
Ura

Halperin aloitti koripallon pelaamisen kotikaupunkinsa Maccabi Tel Avivin juniorijoukkueissa 8-vuotiaana. Debyyttinsä edustusjoukkueessa hän teki kaudella 2001-2002. Hän oli joukkueessa melko pienessä roolissa johtuen joukkueen suurista tähdistä kuten Anthony Parkerista ja Ariel McDonaldista.
Vuonna 2005 hän sai tarjouksen Union Olimpijalta ja teki sopimuksen suuremman vastuun takia. Union Olimpijassa Halperin sai vastuuta ja pelasi Euroliigassa kaudella 2005–2006 uransa parhaan kauden tehden 13,9 pistettä ottelua kohden. Kauden jälkeen hän osallistui vuoden 2006 NBA:n varaustilaisuuteen ja Seattle SuperSonics varasi hänet numerolla 53. Halperin ei koskaan mennyt NBA:han vaan palasi kasvattajaseuraansa. Hän pelasi Maccabissa kaksi kautta ennen kuin siirtyi Olympiakosiin.
Halperin vietti Olympiakosissa kolme kautta ja siirtyi vuonna 2011 Spartak Pietariin. Yhden pelikauden jälkeen hän jatkoi uraansa FC Bayern Münchenissä, josta hän siirtyi kauden jälkeen Hapoel Jerusalemiin.
Aiheesta muualla

Euroliigan pelaajaprofiili (englanniksi)
DraftExpress (Arkistoitu – Internet Archive) (englanniksi)
Otto Reinhold Yxkull

Otto Reinhold Yxkull (11. elokuuta 1670 Tallinna – 10. joulukuuta 1746 Turku) oli Ruotsissa aateloituun baltiansaksalaiseen Uexküllin sukuun kuulunut kenraalimajuri ja vapaaherra. Hän vaikutti Suomessa Suuren Pohjan sodan aikana karoliiniarmeijassa ja toimi myöhemmin myös Turun ja Porin läänin maaherrana.
Elämä > Sotilasura

Yxkull suuntautui isänsä tavoin jo nuorena sotilasuralle. Vuonna 1687 hänet ylennettiin kornetiksi Tiesenhausenin liivinmaalaisessa ratsuväkirykmentissä. Vuosina 1689–1692 Yxkull taisteli yhdeksänvuotisessa sodassa ranskalaisia vastaan. Suuren Pohjan sodan aikana hänet ylennettiin ensin kenraaliadjutantiksi ja myöhemmin vuonna 1711 Ykskull toimi yliluutnanttina Turun läänin jalkaväkirykmentissä ja vuodesta 1713 lähtien Turun ja Porin läänin ratsuväkirykmentissä. Joulukuussa 1717 hänet ylennettiin ratsuväen kenraalimajuriksi.
Yxkull osallistui muun muassa Suuren Pohjan sodan Suomessa päättäneeseen Napuen taisteluun Isossakyrössä vuonna 1714. Hän oli mukana myös Carl Gustaf Armfeltin johtamalla Trondheimin sotaretkellä, joka suuntautui vuonna 1718 Norjaan tarkoituksenaan valloittaa Trondheim.
Elämä > Viimeiset vuodet

Sotilasuransa jälkeen Yxkull toimi Turun ja Porin läänin maaherrana vuodesta 1722 lähtien aina kuolemaansa 1746 saakka. Hän osoitti tehtävässä taitavuutta etenkin elinkeinojen kehittäjänä. Hänet aateloitiin vapaaherraksi 1730. Yxkull oli naimisissa kahdesti saaden yhdeksän lasta, joista kahdeksan oli tyttöjä. Hänet on haudattu Turun tuomiokirkkoon.
Aiheesta muualla

Otto Reinhold Yxkullin elämäkerta SKS:n Kansallisbiografiassa (maksullinen)
| 0 | 1 | 2 | 3 |
| --- | --- | --- | --- |
|  | Edeltäjä: Johan Stiernstedt | Turun ja Porin läänin maaherra 1722–1746 | Seuraaja: Lars Johan Ehrenmalm |
| --- | --- |
Auktoriteettitunnisteet: Henkilöt :  Kansallisbiografia  Biografiasampo
Ulla-Leena Alppi

Ulla-Leena Alppi (s. 22. heinäkuuta 1949 Tampere) on suomalainen poliitikko, tietokirjailija ja sijaisvanhempikouluttaja. Alppi on ollut muun muassa Suomen Kansan Demokraattisen Liiton (SKDL) kansanedustaja (1976–1987), kaupunginvaltuutettu Tampereella (1973–1980 ja 2013–) ja Porvoossa (2005–2009) sekä SKDL:n varapuheenjohtaja (1979–1988).
Alpin isä Aarne Alppi oli SKDL:n ja SKP:n jäsen ja Ulla-Leena Alppi kasvoi kansandemokraattiseen järjestöelämään. Vuosina 1970–1973 Alppi työskenteli Tampereella Valion pakkaajana ja oli vuosina 1971–1973 pääluottamusmiehenä. Hän kävi Sirola-opistoa vuonna 1974, minkä jälkeen hän toimi Suomen Demokraattisen Nuorisoliiton (SDNL) Tampereen piirisihteerinä. Vuosina 1976–1980 Alppi oli SDNL:n varapuheenjohtaja. Eduskunnassa Alppi oli muun muassa sosiaalivaliokunnan, valtiovarainvaliokunnan ja Yleisradion hallintoneuvoston jäsen. Hän oli  presidentina valitsijamiehenä vuosien 1978 ja 1982 vaaleissa.
Alppi jätti politiikan 1980-luvun lopussa. Hän luopui kansanedustajuudesta ja päätti keskittää toimintansa naistyöhön Suomen Naisten Demokraattisessa Liitossa, myöhemmin Vasemmistonaisissa. Hän oli Vasemmistonaisten puhenainen 1990–1991.
Vuoden 2004 kunnallisvaaleissa Alppi palasi edustukselliseen politiikkaan. Hänet valittiin Porvoon kaupunginvaltuustoon Vasemmistoliiton listalta. Toukokuussa 2010 Alppi päätti pyrkiä takaisin eduskuntaan vuoden 2011 vaaleissa. Hän sai 4 008 ääntä, muttei tullut valituksi. Vuoden 2012 kunnallisvaaleissa Alppi valittiin 1 436 äänellä Tampereen kaupunginvaltuustoon. Hän uusi valtuustopaikkansa vuoden 2017 kuntavaaleissa 1434 äänellä ja vuoden 2021 kuntavaaleissa 1220 äänellä.
Teokset

Matka on tärkein.  Helsinki:  Kansan sivistystyön liitto, 1987.
Kosketuskohtia.  Helsinki:  Kirjayhtymä, 1988.  ISBN 951-26-3263-2
Virtaavan veden aika. Poliittisen naisen päiväkirja.  Helsinki:  Kääntöpiiri, 1992.  ISBN 951-8989-26-5
Huojuva pyramidi. Naisista ja hierarkioista.  Helsinki:  Kansan sivistystyön liitto, 1994.  ISBN 951-9455-32-9
Honkameri, Sirpa & Alppi, Ulla-Leena (toim.): Naisen 7 elämää.  Porvoo:  WSOY, 1998.  ISBN 951-0-22728-5
Frank J. Selke Trophy

| Frank J>  Selke Trophy |
| --- | --- |
 Selke Trophy näytteillä Hockey Hall of Famessä.
Myönnetään:  parhaalle puolustavalle hyökkääjälle
Jaettu:  1977–
Viimeisin voittaja:   Aleksander Barkov
Frank J. Selke Trophy on palkinto, joka annetaan vuosittain National Hockey Leaguen parhaalle puolustavalle hyökkääjälle. Valinnan suorittaa runkosarjan päätyttyä äänestämällä Professional Hockey Writers' Association. Palkinto on nimetty Toronto Maple Leafsin ja Montreal Canadiensin managerin Frank J. Selken mukaan. Se jaettiin ensi kertaa kaudella 1977–1978.
Useimmin, kaikkiaan kuusi kertaa, palkinnon on voittanut kanadalainen Patrice Bergeron. Kaksi suomalaista on voittanut Frank J. Selke Trophyn: Jere Lehtinen kolmesti ja Aleksander Barkov kahdesti. Joukkueittain eniten palkintoja ovat voittaneet Montreal Canadiens, Detroit Red Wings sekä Boston Bruins, jokainen seitsemän kertaa. Detroitilla on myös eniten eri pelaajien saavuttamia Frank J. Selke Trophy -voittoja, neljä.
Eniten voittoja

Patrice Bergeron 6
Bob Gainey 4
Jere Lehtinen 3
Guy Carbonneau 3
Pavel Datsjuk 3
Frank J. Selke Trophyn voittajat

| --- | --- |
 1978 –  Bob Gainey, Montréal Canadiens  1979 –  Bob Gainey, Montréal Canadiens  1980 –  Bob Gainey, Montréal Canadiens  1981 –  Bob Gainey, Montréal Canadiens  1982 –  Steve Kasper, Boston Bruins  1983 –  Bobby Clarke, Philadelphia Flyers  1984 –  Doug Jarvis, Washington Capitals  1985 –  Craig Ramsay, Buffalo Sabres  1986 –  Troy Murray, Chicago Black Hawks  1987 –  Dave Poulin, Philadelphia Flyers  1988 –  Guy Carbonneau, Montréal Canadiens  1989 –  Guy Carbonneau, Montréal Canadiens  1990 –  Rick Meagher, St. Louis Blues  1991 –  Dirk Graham, Chicago Blackhawks  1992 –  Guy Carbonneau, Montréal Canadiens  1993 –  Doug Gilmour, Toronto Maple Leafs  1994 –  Sergei Fjodorov, Detroit Red Wings  1995 –  Ron Francis, Pittsburgh Penguins  1996 –  Sergei Fjodorov, Detroit Red Wings  1997 –  Michael Peca, Buffalo Sabres  1998 –  Jere Lehtinen, Dallas Stars  1999 –  Jere Lehtinen, Dallas Stars  2000 –  Steve Yzerman, Detroit Red Wings  2001 –  John Madden, New Jersey Devils  2002 –  Michael Peca, New York Islanders :  2003 –  Jere Lehtinen, Dallas Stars  2004 –  Kris Draper, Detroit Red Wings  2005 – ei voittajaa työsulun vuoksi  2006 –  Rod Brind'Amour, Carolina Hurricanes  2007 –  Rod Brind'Amour, Carolina Hurricanes  2008 –  Pavel Datsjuk, Detroit Red Wings  2009 –  Pavel Datsjuk, Detroit Red Wings  2010 –  Pavel Datsjuk, Detroit Red Wings  2011 –  Ryan Kesler, Vancouver Canucks  2012 –  Patrice Bergeron, Boston Bruins  2013 –  Jonathan Toews, Chicago Blackhawks  2014 –  Patrice Bergeron, Boston Bruins  2015 –  Patrice Bergeron, Boston Bruins  2016 –  Anže Kopitar, Los Angeles Kings  2017 –  Patrice Bergeron, Boston Bruins  2018 –  Anže Kopitar, Los Angeles Kings  2019 –  Ryan O’Reilly, St. Louis Blues  2020 –  Sean Couturier, Philadelphia Flyers  2021 –  Aleksander Barkov, Florida Panthers  2022 –  Patrice Bergeron, Boston Bruins  2023 –  Patrice Bergeron, Boston Bruins  2024 –  Aleksander Barkov, Florida Panthers 
Voittajat maittain: (1978-2024)
| Maa | Voittajien määrä |
| --- | --- |
 Kanada: 33
 Venäjä: 5
 Suomi: 5
 Slovenia: 2
 Yhdysvallat: 1
Venäläinen Pavel Datsjuk voitti palkinnon kolme kertaa peräkkäin, vuosina 2008–2010.
Jere Lehtinen voitti palkinnon kolmesti Dallas Starsin joukkueessa.
Elis Andersson

Elis Albin Andersson (26. lokakuuta 1904 Eckerö – 31. joulukuuta 1983 Eckerö) oli ahvenanmaalainen poliitikko ja edusti RKP:tä Suomen eduskunnassa vuosina 1959–1966.
Andersson syntyi Eckerössä, Ahvenanmaalla ja kävi viisi luokkaa oppikoulua. Hänen vanhempansa olivat maanviljelijä August Albin Andersson ja Alma Sirena Mattsson. Hänen aviopuolisonsa oli vuodesta 1933 Elin Zenaide Ulenius.
Andersson toimi muun muassa linja-autonkuljettajana ja hoiti Ålandsbankenin sivukonttoria Eckerössä. Hän oli myös maanviljelijä ja Eckerön kunnanvaltuuston puheenjohtaja.
Anderssonin ura eduskunnassa alkoi 1959. Hän oli presidentin valitsijamiehenä 1962. Andersson kuoli Eckerössä uudenvuodenaattona 1983.
Aiheesta muualla

.aspx Elis Andersson Suomen kansanedustajat. Eduskunta.
Ruotsalaisen kansanpuolueen kansanedustajat
| n k Ruotsalaisen kansanpuolueen kansanedustajat 1958–1962 |
| --- | --- |
RKP (13):  Aminoff (1960–1962)  Ehrnrooth  Högström  Jungarå  Korsbäck  Lindh  Meinander  Nordfors  Nordström  Procopé  Sundell  Tallgren (1961–1962)  Teir  Törngren (1958–1961†)  Österholm (1958–1960) 
Ahvenanmaa:  Andersson (1959–1962)  Larson (1958–1959†) 
| n k Ruotsalaisen kansanpuolueen kansanedustajat 1962–1966 |
| --- | --- |
RKP (13):  Ehrnrooth  Gestrin  Högström  Jungarå  Korsbäck  Laurén  Lindh  Nordfors  Sundell  Söderhjelm  Tallgren  Teir  Wickman 
Ahvenanmaa:  Andersson 
| --- | --- |
Auktoriteettitunnisteet: Henkilöt :  Eduskunta
Luettelo valtioiden bruttokansantuotteen koostumuksesta toimialasektorin mukaan

Tämä on luettelo maista bruttokansantuotteen (BKT) toimialakoostumuksen mukaan,
Toimialoittain > Reaalisen BKT:n toimiala koostumus

BKT-toimiala koostumus 2017 (prosentteina ja miljoonina dollareina) ostovoimapariteetti-metodologiaa käyttäen:
Toimialoittain > Reaalisen BKT:n toimiala koostumus

| 191 |  Antigua ja Barbuda | 2 398 | 1,8% | 20,8% | 77,3% | 43 | 499 | 1 854 |
| 192 |  San Marino | 2 064 | 0,1% | 39,2% | 60,7% | 2 | 809 | 1 253 |
| 193 |  Gibraltar | 2 044 | 0,0% | 0,0% | 100,0% | 0 | 0 | 2 044 |
| 194 |  Färsaaret | 2 001 | 18,0% | 39,0% | 43,0% | 360 | 780 | 860 |
| 195 |  Grenada | 1 634 | 6,8% | 15,5% | 77,7% | 111 | 253 | 1 270 |
| 196 |  Saint Kitts ja Nevis | 1 550 | 1,1% | 30,0% | 68,9% | 17 | 465 | 1 068 |
| 197 |  Salomoninsaaret | 1 330 | 34,3% | 7,6% | 58,1% | 456 | 101 | 773 |
| 198 |  Komorit | 1 319 | 47,7% | 11,8% | 40,5% | 629 | 156 | 534 |
| 199 |  Saint Vincent ja Grenadiinit | 1 265 | 7,1% | 17,4% | 75,5% | 90 | 220 | 955 |
| 200 |  Pohjois-Mariaanit | 1 242 | 1,7% | 58,1% | 40,2% | 21 | 722 | 499 |
| 201 |  Samoa | 1 137 | 10,4% | 23,6% | 66,0% | 118 | 268 | 750 |
| 202 |  Dominica | 783 | 22,3% | 12,6% | 65,1% | 175 | 99 | 510 |
| 203 |  Vanuatu | 772 | 27,3% | 11,8% | 60,8% | 211 | 91 | 469 |
| 204 |  São Tomé ja Príncipe | 686 | 11,8% | 14,8% | 73,4% | 81 | 102 | 504 |
| 205 |  Amerikan Samoa | 658 | 27,4% | 12,4% | 60,2% | 180 | 82 | 396 |
| 206 |  Turks- ja Caicossaaret | 632 | 0,5% | 8,9% | 90,6% | 3 | 56 | 573 |
| 207 |  Tonga | 591 | 19,9% | 20,3% | 59,8% | 118 | 120 | 353 |
| 208 |  Saint Martin | 562 | 1,0% | 15,0% | 84,0% | 6 | 84 | 472 |
| 209 |  Brittiläiset Neitsytsaaret | 500 | 0,2% | 6,8% | 93,1% | 1 | 34 | 466 |
| 210 |  Sint Maarten | 366 | 0,4% | 18,3% | 81,3% | 1 | 67 | 298 |
| 211 |  Mikronesia | 348 | 26,3% | 18,9% | 54,8% | 92 | 66 | 191 |
| 212 |  Cookinsaaret | 300 | 5,1% | 12,7% | 82,1% | 15 | 38 | 246 |
| 213 |  Palau | 264 | 3,0% | 19,0% | 78,0% | 8 | 50 | 206 |
| 214 |  Saint-Pierre ja Miquelon | 261 | 2,0% | 15,0% | 83,0% | 5 | 39 | 217 |
| 215 |  Kiribati | 227 | 23,0% | 7,0% | 70,0% | 52 | 16 | 159 |
| 216 |  Marshallinsaaret | 196 | 4,4% | 9,9% | 85,7% | 9 | 19 | 168 |
| 217 |  Anguilla | 175 | 3,0% | 10,5% | 86,4% | 5 | 18 | 151 |
| 218 |  Montserrat | 167 | 1,9% | 7,8% | 90,3% | 3 | 13 | 151 |
| 219 |  Nauru | 160 | 6,1% | 33,0% | 60,8% | 10 | 53 | 97 |
| 220 |  Tuvalu | 42 | 24,5% | 5,6% | 70,0% | 10 | 2 | 29 |
| 221 |  Niue | 10 | 23,5% | 26,9% | 49,5% | 2 | 3 | 5 |
Toimialoittain > Nimellisen BKT:n toimiala koostumus (vuoden 2005 kiintein hinnoin)

Nimellinen BKT sektori koostumus  2015 (miljoonissa 2005 USD): Vuoden 2005 hintoja käytetään samalla tavalla kuin vuoden 2010 kiinteitä hintoja  joissa ne tarjoavat taloustilastoja  joissa inflaatio on otettu huomioon,
| № | Valtio | Reaalinen bruttokansantuote (USD miljoonissa) | Maatalous (USD miljoonissa) | Teollisuus (USD miljoonissa) | Palvelu (USD miljoonissa) |
| --- | --- | --- | --- | --- | --- |
| – | Maapallo | 60 093 221 | 1 968 215 | 16 453 140 | 38 396 695 |
| 1 |  Yhdysvallat | 15 160 104 | 149 023 | 3 042 332 | 11 518 980 |
| 2 |  Kiina | 5 762 185 | 418 455 | 2 837 667 | 2 467 184 |
| 3 |  Japani | 5 018 510 | 59 296 | 1 415 551 | 3 502 804 |
| 4 |  Saksa | 3 291 225 | 15 946 | 889 336 | 2 064 936 |
| 5 |  Britannia | 2 821 007 | 15 482 | 468 181 | 2 032 516 |
| 6 |  Ranska | 2 406 570 | 39 823 | 415 400 | 1 727 659 |
| 7 |  Italia | 1 766 169 | 38 145 | 369 751 | 1 196 180 |
| 8 |  Intia | 1 677 339 | 196 592 | 499 519 | 849 240 |
| 9 |  Kanada | 1 377 908 | 22 761 | 370 732 | 896 605 |
| 10 |  Brasilia | 1 130 906 | 59 977 | 267 769 | 655 172 |
Fanny Ahlfors

| Fanny Ahlfors |
| --- | --- |

Kansanedustaja
 1.4.1919–1.9.1927, 21.10.1930–31.8.1933  
Ryhmä/puolue:  SDP
Vaalipiiri:  Turun läänin pohjoinen
Henkilötiedot
Syntynyt: 21. maaliskuuta 1884 Ulvila
Kuollut: 13. tammikuuta 1947 (62 vuotta) Pori
Ammatti:  järjestötoimitsija
Puoliso:  Hjalmar Ahlfors (1904–)
Fanny Augusta Ahlfors (os. Dunder, 21. maaliskuuta 1884 Ulvila – 13. tammikuuta 1947 Pori) oli suomalainen poliitikko, joka toimi sosialidemokraattisen puolueen kansanedustajana vuosina 1919–1927 ja 1930–1933. Tasavallan presidentin valitsijamiehenä Ahlfors oli 1925 ja 1931. Hän oli myös Porin kaupunginvaltuuston jäsen.
Elämä ja poliittinen ura

Ahlfors syntyi Porin Uudenkoiviston esikaupunkialueella, jonka tuolloin kuului Ulvilan kuntaan. Hänen vanhempansa olivat Ylistarosta kotoisin ollut entinen aliupseeri Jakob Dunder (1844–1918) ja Nakkilan Tattarassa syntynyt Johanna Juhanantytär Kuusisto (1843–1918). Fanny oli kahdeksanlapsisen perheen nuorin. Kansakoulun käytyään Ahlfors työskenteli muun muassa Porin puuvillatehtaalla. Vuonna 1904 hän solmi avioliiton Kauvatsalta muuttaneen posteljoonin Juho Hjalmar Ahlforsin (s. 1883) kanssa. Vuosien saatossa heidän kodistaan muodostui kaupungin työväenliikkeen vaikuttajien kokoontumis- ja tapaamispaikka. Myös Hjalmar Ahlfors oli aktiivisesti mukana työväenliikkeessä toimien muun muassa sosialidemokraattien piirisihteerinä. Pariskunta oli lapseton.
Fanny Ahlfors oli mukana sosialidemokraattisen puolueen toiminnassa 1900-luvun alkuvuosista lähtien. Yhdistymisvapauden tultua voimaan hänet valittiin vuonna 1906 Sosialidemokraattia julkaisemaan ryhtyneen Osuuskunta Kehityksen ensimmäiseen johtokuntaan, vastaperustetun Turun ja Porin läänin pohjoisen vaalipiirin sosialidemokraattisen piirijärjestön johtokuntaan sekä Porin Työväenyhdistyksen johtokuntaan. Hän toimi Porin Työväenyhdistyksen naisyhdistyksen puheenjohtajana yli 40 vuoden ja Satakunnan sosialidemokraattisen naisjärjestön puheenjohtajana 30 vuoden ajan. Lisäksi hän vaikutti muun muassa sosialidemokraattisessa raittiusliikkeessä ja toimi viimeisinä vuosinaan Porin Ensi Koti -yhdistyksen puheenjohtajana.
Porin kaupunginvaltuustoon Ahlfors nousi ensimmäisen kerran työväenneuvoston asettamana helmikuun vallankumouksen jälkeen maaliskuussa 1917. Hän oli valtuuston ensimmäisiä naisjäseniä yhdessä Aino Forstenin, Tekla Johanssonin ja Hilma Laineen kanssa. Naisille Porissa myönnetyt neljä paikkaa olivat harvinaisia koko maassa, sillä naisille avautui mahdollisuus valtuustojen jäsenyyteen vasta samana vuonna hyväksytyn uuden kunnallisvaalilain myötä. Levottomuuksien lähestyessä Ahlfors tuomitsi väkivallan jo elokuussa 1917 pidetyssä sosialidemokraattien piirikokouksessa. Sisällissodan aikana hän toimi punaisten kunnallishallinnossa, mutta ei joutunut valtiorikosoikeuteen, mikä mahdollisti poliittisen toimintannan jatkamisen heti sodan jälkeen. Ahlforsin veljet Kaarlo Jalmari (s. 1874) ja Yrjö Jalmari (s. 1898) kuolivat keväällä 1918 Hämeenlinnan vankileirillä, mikä osaltaan johti heidän iäkkäiden vanhempiensa kuolemaan vielä samana vuonna.
Joulukuussa 1918 Ahlfors oli uudelleenkäynnistämässä Porin sosialidemokraattisen kunnallisjärjestön toimintaa ja tammikuussa 1919 hän ryhtyi uudelleen toimintansa käynnistäneen Porin Työväenyhdistyksen naisosaston puheenjohtajaksi. Vuosina 1919–1920 Ahlfors toimi myös Satakunnan sosialidemokraattisen piirijärjestön puheenjohtajana. Eduskuntaan hänet valittiin ensimmäisen kerran vuoden 1919 vaaleissa, ja vielä uudelleen 1922, 1924 ja 1930. Kansanedustajakausiensa jälkeen Ahlfors toimi Porin kansanhuollon johtajana 1939–1945. Hänet on haudattu Poriin Käppärän hautausmaalle.
Youth and Young Manhood

| Youth and Young Manhood Kings of Leon |
| --- | --- | --- |

Studioalbumin tiedot
 Äänitetty : 2002–2003
 Julkaistu: 7. heinäkuuta 2003 (UK)   19. elokuuta 2003 (US)
 Tuottaja(t): Ethan Johns, Angelo Petraglia
 Tyylilaji: garage rock, southern rock
 Kesto: 46.01
 Levy-yhtiö: Sony Music Entertainment
 Levymerkki: RCA Records
Listasijoitukset
  3.    113.
Kings of Leonin muut julkaisut
| What I Saw 2003 | Youth and Young Manhood 2003 | Aha Shake Heartbreak 2004 |
Youth and Young Manhood on yhdysvaltalaisen rockyhtye Kings of Leonin debyyttialbumi, joka julkaistiin vuonna 2003. Nimi albumiin on otettu Moosesksen sukupuusta. Albumi sai hyvän vastaanoton kriitikoilta ja kaikki albumin neljä singleä sijoittuivat Britannian singlelistalle. Albumi myi moninkertaista platinaa Australiassa ja Britanniassa.
Kappaleet

Kaikki kappaleet säv. ja san. Caleb Followill, Nathan Followill ja Angelo Petraglia, paitsi "Trani": Matthew Followill.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Red Morning Light | 3.00 |  |  |  |  |  |  |  |
| 2. | Happy Alone | 3.59 |  |  |  |  |  |  |  |
| 3. | Wasted Time | 2.46 |  |  |  |  |  |  |  |
| 4. | Joe's Head | 3.21 |  |  |  |  |  |  |  |
| 5. | Trani | 5.00 |  |  |  |  |  |  |  |
| 6. | California Waiting | 3.28 |  |  |  |  |  |  |  |
| 7. | Spiral Staircase | 2.55 |  |  |  |  |  |  |  |
| 8. | Molly's Chambers | 2.15 |  |  |  |  |  |  |  |
| 9. | Genius | 2.48 |  |  |  |  |  |  |  |
| 10. | Dusty | 4.21 |  |  |  |  |  |  |  |
| 11. | Holy Roller Novocaine (loppuu kohdassa 3:56; piiloraita: "Talihina Sky alkaa kohdassa 8:22)  | 12.09 |  |  |  |  |  |  |  |
Kokoonpano

Caleb Followill – laulu, kitara
Matthew Followill – soolokitara, piano kappaleessa "Talihina Sky"
Jared Followill – basso, piano kappaleessa "Trani"
Nathan Followill – rummut, lyömäsoittimet, laulu
Arvostelut

Metacritic: 79/100
Allmusic:
Desibeli.net:
Entertainment Weekly: B+
Pitchfork Media: 4.2/10
Rolling Stone:
Soundi:
Jussi Annala

Juho Anton (Jussi) Annala (25. huhtikuuta 1897 Töysä – 29. elokuuta 1967 Vaasa) oli suomalainen pappi ja Maalaisliiton kansanedustaja 1930–1939 sekä uudelleen 1945–1951.
Annala kävi kansanopiston 1917 ja pääsi ylioppilaaksi 1923. Hän suoritti teologian erotutkinnon 1926 ja pastoraalitutkinnon 1929. Hänet vihittiin papiksi 1927.
Jussi Annala toimi vt. kirkkoherrana Vetelissä 1927, Kaustisella 1927–1929 ja Soinissa 1929–1930. Sen jälkeen hän jatkoi kirkkoherrana Soinissa 1930–1935, Teuvalla 1935–1957 sekä Laihialla 1957–1965. Lääninrovastina hän toimi 1957–1965.
Annala toimi myös presidentin valitsijamiehenä vuosina 1931, 1937, 1940 sekä 1943.
Julkaisuja

Tie täydelliseen iloon: hartauspuheita. Gummerus 1937
Puheen aineksia Etelä-Pohjanmaalla pidettäviä juhlia varten. Etelä-Pohjanmaan Nuorisoseura, Kauhava 1942
Veri veti. Pellervo-seura, Helsinki 1946
Teuvan seurakunnan kolmas kirkko. Teuvan seurakunta, Vaasa 1953
John Ruddy

| 0 | 1 | 2 | 3 |
| --- | --- | --- | --- |

Henkilötiedot
Koko nimi: John Thomas Gordon Ruddy
Syntymäaika: 24. lokakuuta 1986 (ikä 38)
Syntymäpaikka:   St. Ives, Englanti, Britannia
Pelipaikka: maalivahti
Pituus: 193 cm
Seura
Seura:  Newcastle United
Pelinumero: 26
Junioriseurat
 ?–2004:  Cambridge United
Seurat
| Vuodet | Seura | O | (M) |
| 2004–2005 |  Cambridge United | 39 | (0) |
| 2005–2010 |  Everton | 1 | (0) |
| 2005 | →  Walsall | 5 | (0) |
| 2005 | →  Rushden & Diamonds | 3 | (0) |
| 2005–2006 | →  Chester City | 4 | (0) |
| 2006 | →  Stockport County | 11 | (0) |
| 2007 | →  Wrexham | 5 | (0) |
| 2007 | →  Bristol City | 1 | (0) |
| 2007-2008 | →  Stockport County | 12 | (0) |
| 2008-2009 | →  Crewe Alexandra | 19 | (0) |
| 2009–2010 | →  Motherwell (laina) | 34 | (0) |
| 2010–2017 |  Norwich City | 234 | (0) |
| 2017–2022 |  Wolverhampton | 50 | (0) |
| 2022–2024 |  Birmingham | 87 | (0) |
| 2024– |  Newcastle United | 0 | (0) |
Maajoukkue
| 2012– |  Englanti | 1 | (0) |
 Seurajoukkueuran tilastot kattavat vain kansalliset sarjat, päivitetty 19. marraskuuta 2024.  Maajoukkueuran tilastot päivitetty 19. marraskuuta 2024.
John Thomas Gordon Ruddy (s. 24. lokakuuta 1986 St. Ives, Englanti, Britannia) on englantilainen jalkapallomaalivahti, joka edustaa Englannin Valioliigassa pelaavaa Newcastle Unitedia.
Ruddy aloitti ammattilaisuransa kasvattajaseurassaan Cambridge Unitedissa, jossa pelasi neljännellä sarjatasolla 39 ottelua vuosina 2004−2005. Hän siirtyi 375 000 euron siirtosummalla Evertoniin kesällä 2005. Hän pelasi ainoan valioliigaottelunsa Evertonissa helmikuussa 2006. Viiden Eveton-kautensa aikana hän oli lainalla Ykkösliigan Walsallissa, Bristol Cityssä ja Crewessa, Kakkosliigan Rushden & Diamondsissa, Chesterissä, Stockportissa ja Wrexhamissa sekä Skotlannin Valioliigan Motherwellissä.
Ruddy siirtyi 600 000 euron siirtosummalla Norwichiin kesällä 2010. Hän pelasi seurassa 116 ottelua Valioliigassa ja 118 ottelua mestaruussarjassa. Kesällä 2017 hän siirtyi Wolverhamptoniin. joka keväällä 2018 nousi Valioliigaan. Hän oli mestaruussarjakaudella joukkueen ykkösmaalivahti mutta pelasi kausilla 2018–2022 Valioliigassa vain viisi ottelua, minkä lisäksi hän pelasi cup-otteluita Englannin ja Euroopan kentillä. Ruddy siirtyi Birminghamiin kesällä 2022 ja pelasi kahden seuraavan kauden aikana 87 mestaruussarjaottelua. Hän siirtyi Valioliigan Newcastleen kesällä 2024.
Ruddy nimettiin Englannin joukkueeseen jalkapallon EM-kilpailuihin 2012, vaikkei hän ollut pelannut yhtään maaottelua. Hän joutui kuitenkin jäämään pois joukkueesta murrettuaan sormensa harjoituksissa. Ruddy debytoi maajoukkueessa 15. elokuuta 2012 Italiaa vastaan. Se on vielä 12 vuotta myöhemminkin hänen ainoa maaottelunsa.